Skietgeveg tussen polisie en ‘kapers’ eis 4 | Maroela Media
Skietgeveg tussen polisie en ‘kapers’ eis 4
‘n Foto van die toneel in KZN (Foto: Verskaf)
ŉ Skietgeveg tussen die KwaZulu-Natalse polisie en ŉ beweerde groep kapers het Woensdag die lewens van vier mense geëis.
Kapt. Nqobile Gwala, woordvoerder van die polisie, sê die polisie het omstreeks 13:30 ŉ motor met die beweerde groep rowers op die hoofweg agternagesit.
Volgens haar was die motor waarin die groep gery het in die verlede betrokke by verskeie rooftogte en motorkapings in Durban.
“Daar word beweer dat die groep weer op pad was om ŉ rooftog uit te voer,” sê Gwala.
Sy sê insittendes in die motor het op polisielede losgebrand toe die polisie aan die bestuurder gewys het om langs die hoofweg stil te hou.
“Vier van die verdagtes is noodlottig gewond en nog twee ander is beseer. Die beseerdes is na die hospitaal geneem en is tans onder polisiebewaking. Die polisie het beslag gelê op drie ongelisensieerde wapens,” sê sy.
ŉ Voorlopige ondersoek het glo vasgestel dat dié voertuig in Junie vanjaar in die Sydenham-omgewing gekaap is.
Die twee beseerdes word aangekla van poging tot moord en die besit van ongelisensieerde wapens.
Natalse SAPD is op die regte pad!
Mooi · 9 maande gelede
Seker die taakmag gewees. En as Booysen nog daar was, was dit weer as moordbende bestempel…
Knap gedaan, SAPD.
Dis tyd dat daar op dieselfde manier geveg word as wat misdadigers veg.
Martie · 9 maande gelede
Mooi so SAPS! Hoe absoluut arrogant van kriminele om op die polisie te skiet!
Is Kapt Gwala nou ‘n hom of ‘n haar? Volgens “hom” in een paragraaf en “sy se” in ‘n ander paragraaf.
These days anything goes….😂
Ja hoor · 9 maande gelede
En dan vertel mense die tye van apartheid was erg? DAAGLIKS Is daar betogings en moorde op ONSKULDIGE MENSE .. iets wat NIE daagliks in die apartheidsera eers met swartmense gebeur het nie .. MEER skole is uitgebrand NA apartheid, meer swartes (en wittes) is doodgemaak NA apartheid . maar kom ons speel nog op die ou apartheidskitaar . dan kan die witmense nog vir 20 jaar skuldig voel daaroor … Ten minste kan almal nou op die busbankie sit.